b'\n_START_ARTICLE_\nSylwia Ejdys\n_START_PARAGRAPH_\nSylwia Ejdys (s. 15. hein\xc3\xa4kuuta 1984) on puolalainen keskipitk\xc3\xa4n matkan juoksija, joka on erikoistunut 1 500 metrille._NEWLINE_H\xc3\xa4n karsiutui Pekingin olympialaisissa 2008 (alkueriss\xc3\xa4) ja Berliinin MM-kilpailuissa 2009 (v\xc3\xa4lieriss\xc3\xa4). Vuonna 2010 h\xc3\xa4n sijoittui nelj\xc3\xa4nneksi Dohan sis\xc3\xa4ratojen MM-kilpailuissa ajalla 4.09,24 ja 12:nneksi Barcelonan EM-kilpailuissa ajalla 4.24,82. Pariisin sis\xc3\xa4ratojen EM-kilpailuissa 2011 h\xc3\xa4n oli yhdeks\xc3\xa4s ajalla 4.20,99. Samoissa kisoissa h\xc3\xa4n osallistui my\xc3\xb6s 3 000 metrille, mutta keskeytti alkueriss\xc3\xa4.'